Diari Oficial de la Generalitat Valenciana


Sumari del DOGV 4312, del 12-08-2002 (2002/7801)

Informació pública i aprovació inicial de l'expedient 1/2002, de modificació puntual del Pla General d'Ordenació Urbana d'Ondara.
---------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7801


Organisme emissor
:   Ajuntament d'Ondara

Tipus de document
:   Anunci

Informació pública i aprovació inicial de l'expedient 1/2002, de modificació puntual del Pla General d'Ordenació Urbana d'Ondara. [2002/X7801]
  
El Ple de l'Ajuntament, en la sessió de 27 de juny de 2002, acordà sotmetre a informació pública i aprovar inicialment l'expedient 1/2002, de Modificació Puntual del PGOU d'Ondara.
  
Objecte de la modificació puntual
  
És objecte de la present modificació rectificar l'àmbit general del sòl No urbanitzable de Protecció en la zona de Vinyals, donat que avui es coneix amb precisió la localització del jaciment del Forn del Barranc de Cremaelles i la Fonteta, així com el jaciment de Vinyals de Benicadim.
  
Atenent a les indicacions recollides en l'informe elaborat a instància de l'Ajuntament d'Ondara pel senyor Gisbert Santonja, arqueòleg de l'Ajuntament de Dénia, amb data 25 de gener de 2002, i donat que el forn a protegir es troba emplaçat en la fita de la parcel·la cadastral 188 amb el propi barranc que ho separa de la parcel·la cadastral número 136, es proposa la inclusió en l'àrea de protecció arqueològica amb la qualificació de ?Zona d'Ús Públic i Interès Cultural- d'un espai sensiblement quadrangular de 2.500 m². al voltant del ?Forn del Barranc de Cremaelles?, dels que 1.335 m². pertanyen a la parcel·la 188 i la resta 1.165 m². a la parcel·la cadastral 136, alhora que es desclassifica de la seva condició de sòl de protecció arqueològica la resta de la parcel·la 188.
  
Així, s'exclouran de l'àmbit de protecció arqueològica de Vinyals les següents parcel·les cadastrals: parcel·la 188, llevat de 1.553 m²., localitzats al seu extrem sud-oest que, junt amb 1.165 m². de la parcel·la 136 situats en continuïtat amb els anteriors, conformen una àrea de 2.500 m² que, rodant el Forn de Cremaelles, quedaran qualificats com a sòl No Urbanitzable de Protecció Arqueològica, constituint una Zona d'Ús Públic i Interès Cultural.
  
Esta nova delimitació, més ajustada a la realitat física dels enclaus de naturalesa arqueològica existents en la zona de Vinyals, permetrà d'escometre l'oportuna requalificació de sòl d'un àrea de 54.240 m². que l'Ajuntament d'Ondara considera apropiat per a l'emplaçament d'activitats relacionades amb usos assistencials, culturals i esportius, previ l'oportú estudi d'impacte ambiental i mitjançant el procediment contemplat en la Llei 6/1994, de 15 de novembre de la Generalitat Valenciana, Reguladora de l'Activitat Urbanística i en l'article 77, sobre ?Reclassificació de Sòl No Urbanitzable- del Reglament de Planejament de la Generalitat Valenciana.
  
D'igual forma, la consideració de l'àrea que rodeja al forn com a zona ?Ús Públic i Interès Cultural?, permetrà gestionar el traspàs de la titularitat del sòl al patrimoni municipal i l'elaboració d'un projecte de rehabilitació del forn, de conformitat amb el que el senyor Gisbert Santonja recomana en el seu informe.
  
Se sotmet a informació pública pel termini d'un mes, comptador des de l'endemà de la publicació en el Diari Oficial de la Generalitat Valenciana, en el Butlletí Oficial de la Província, al tauler d'anuncis de l'Ajuntament i en un diari d'informació general editat a la Comunitat Valenciana.
  
Cosa que es fa pública en compliment del que estableix l'article 38 de la Llei 6/94, de 15 de novembre, de la Generalitat Valenciana, reguladora de l'Activitat Urbanística.